Aigües de Sagunt acaba les obres de renovació de les xarxes d'aigua potable i residuals del carrer Catalunya
16 de febrer 2021

![](/media/ivod4owf/93_obras_calle_cataluna.jpg)  

Aigües de Sagunt va acabar ahir les obres de renovació de les xarxes d'aigua potable i d'aigües residuals d'un tram del carrer Catalunya. A causa de la pluja dels últims dies, els treballs de pintura de la senyalització horitzontal s'han dut a terme este matí.

La inversió ha rondat els 170.000 € i s'ha concretat en el canvi del col·lector d'aigües residuals, que era de formigó amb un diàmetre de 300 mm, per un altre de PVC de 500 mm, i la renovació de totes les escomeses i arquetes del tram afectat. Quant a la xarxa d'aigua potable, s'ha renovat canalitzant 290 m amb canonada de fundició, de 100 mm de diàmetre, i s'han canviat també totes les escomeses domiciliàries. També s'ha repavimentat i pintat el tram.

El delegat de Manteniment i Aigües de l'Ajuntament de Sagunt, Pepe Gil, ha destacat que les obres s'han fet a un ritme més ràpid del que s'havia previst inicialment: «**Hui dimarts, amb el pintat de la senyalització horitzontal, donem per acabada l'obra del carrer Catalunya del Port de Sagunt. Van començar el 2 de desembre i tenien una duració prevista de 4 mesos**». El regidor ha demanat disculpes per les molèsties ocasionades: «**Les obres generen molèsties, però segur que l'estat en què quedarà este tram de carrer permetrà una millor qualitat de vida per als veïns**».

​

*   [](http://www.facebook.com/sharer.php?u=https://aytosagunto.es/va/actualitat/aigues-de-sagunt-acaba-les-obres-de-renovacio-de-les-xarxes-d-aigua-potable-i-residuals-del-carrer-catalunya/ "Facebook")
*   [](http://twitter.com/share?url=https://aytosagunto.es/va/actualitat/aigues-de-sagunt-acaba-les-obres-de-renovacio-de-les-xarxes-d-aigua-potable-i-residuals-del-carrer-catalunya/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/aigues-de-sagunt-acaba-les-obres-de-renovacio-de-les-xarxes-d-aigua-potable-i-residuals-del-carrer-catalunya/ "Linked In")
*   [](mailto:?body=https://aytosagunto.es/va/actualitat/aigues-de-sagunt-acaba-les-obres-de-renovacio-de-les-xarxes-d-aigua-potable-i-residuals-del-carrer-catalunya/)